33. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ Αριθ. 35648 Φ.109.1  της 25-31 Οκτ. 1994   (ΦΕΚ Β΄ 813)  Καθορισμός των μαθημάτων και της διαδικασίας των κατατακτηρίων εξετάσεων για το τμήμα Ανθυποπυραγών της Πυροσβεστικής Ακαδημίας των υποψηφίων, που προβλέπονται από το άρθρ. 4 παρ. 1 (δ) του Νόμ. 2226/1994.  Έχοντας υπόψη: 1.Τις διατάξεις: α.Του άρθρ. 4 παρ. 1(δ) του Νόμ. 2226/1994 «Εισαγωγή, εκπαίδευση και μετεκπαίδευση στις Σχολές της Αστυνομικής Ακαδημίας και στο Τμήμα Ανθυποπυραγών της Πυροσβεστικής Ακαδημίας και άλλες διατάξεις» (ΦΕΚ Α΄ 122). β. Του άρθρ. 29Α του Νόμ. 1558/1985 «Κυβέρνηση και Κυβερνητικά όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 4.Α.η.32-33 Σχολές Σωμάτων Ασφαλείας   759 2.Το γεγονός ότι από τις διατάξεις του παρόντος Διατάγματος δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-1.Οι Πυρονόμοι, Αρχιπυροσβέστες και Πυροσβέστες, πτυχιούχοι Ανωτάτων Εκπαιδευτικών Ιδρυμάτων ή Τεχνολογικών Εκπαιδευτικών Ιδρυμάτων, που διαθέτουν τα προβλεπόμενα από τον Κανονισμό της Πυροσβεστικής Ακαδημίας προσόντα και επιθυμούν να συμμετάσχουν στις κατατακτήριες εξετάσεις για το Τμήμα Ανθυποπυραγών, σύμφωνα με την παρ. 1(δ) του άρθρ. 4 του Νόμ. 2226/1994 (Α΄ 122), εξετάζονται στα ακόλουθα μαθήματα: α. Έκθεση β. Πυροσβεστική Νομοθεσία γ. Πυροσβεστική Τέχνη δ. Φυσική ε. Χημεία στ. Ξένες γλώσσες (Προαιρετικά). 2.Για θέματα της προκήρυξης, της διαδικασίας και του τρόπου των εξετάσεων, τα απαιτούμενα δικαιολογητικά, τα δικαιώματα και τις υποχρεώσεις των υποψηφίων κατά τις εξετάσεις, τον τρόπο και τη διαδικασία εξαγωγής των αποτελεσμάτων, εφαρμόζονται αναλόγως οι διατάξεις του κανονισμού της Πυροσβεστικής Ακαδημίας που ισχύουν για τους υποψηφίους για το τμήμα Αρχιπυροσβεστών. Άρθρ.2.-Η ισχύς της παρούσης απόφασης αρχίζει από τη δημοσίευσή της στην Εφημερίδα της Κυβερνήσεως.   